Harvard face haine cu memorie pe măsura tuturor.
Cercetătorii de la Harvard au inventat un material care are "memorie". Hainele create cu acest material pot să se muleze după persoana care le îmbracă. Materialul a fost creat cu ajutorul unei imprimante 3D.
Dacă nu eşti binecuvântat cu un corp după care sunt luate măsurătorile pentru haine, atunci sigur te-ai lovit de problema diferenţelor dintre mărimi.Un tricou măsura M poate să îţi fie perfect la unul şi mic la altul. Iar acesta este doar un exemplu. Ei bine, cercetătorii de la Harvard rezolvă problema.Au inventat un material care poate fi creat cu ajutorul unei imprimante 3D. Este alcătuit din keratină, aceeaşi proteină găsită în păr sau unghii. Rezultatul este un material care poate memora forme vechi şi se poate mula după stimulii aplicaţi.Cu alte cuvinte, hainele create din acest material ţi se vor potrivi indiferent de fluctuaţiile de greutate. Obiectivul cercetătorilor este acela de a reduce deşeurile.